laion/Wikipedia-Exotic huggingface dataset:
Chandelier

"Chandelier" on Austraalia laulja Sia laul, mis avaldati 17. märtsil 2014 esimese singlina tema kuuendalt stuudioalbumilt "1000 Forms of Fear". Plaadifirmadeks on Monkey Puzzle Records ja RCA Records. Loo kirjutas Sia Furler ise koos Jess P. Shatkiniga ning muusikaprodutsentideks olid Greg Kurstin ja Shatkin. Singel sai kriitikutelt positiivsed hinnangud (seda nimetati üheks parimatest singlitest 2014. aastal), laulu muusikavideo sai kaks nominatsiooni MTV Video Music Awards auhinnale (võites ühe kategoorias "Parim koreograafia"). Muusikavideos 11-aastase Maddie Ziegleri esitatud tantsu nimetas Nolan Feeney (Time) 2014. aasta parimaks tantsuetteasteks. Lugu kirjeldatakse synthpop-ballaadina, kus on kasutatud süntesaatorit, trumme ning hiphopi ja elektroonilise muusika rütme. Seal on ka RnB ja reggae elemente. Digitaalne levitamine "Chandelier" – 3:36 CD-singel «Chandelier» – 3:36 "Chandelier" (Instrumental) – 3:36 Remiksid; EP «Chandelier» (Four Tet Remix) – 4:31 «Chandelier» (Plastic Plates Remix) – 4:27 «Chandelier» (Cutmore Club Remix) – 5:08 «Chandelier» (Hector Fonseca Remix) – 6:27 «Chandelier» (Liam Keegan Remix) – 5:16 «Chandelier» (Dev Hynes Remix) – 3:44 Wood, Mikael (2. juuni 2014). "Listen: Sia smiles through the pain in new song 'Eye of the Needle'". Los Angeles Times. Young, Alex (17. märts 2014). "Listen: Sia's new single 'Chandelier'". Consequence of Sound. Vaadatud 7.06.2014. Lipshutz, Jason (17. märts 2014). "Sia Shines on 'Chandelier' Single: Listen". Billboard. Vaadatud 7.06.2014. Stern, Bradley (märts 2014). "'Chandelier': Sia Swings In With The Best Pop Single Of 2014 So Far". MuuMuse. Vaadatud 7.06.2014. ""Chandelier" : Sia destinait sa nouvelle chanson à Rihanna, Katy Perry ou Beyoncé" (prantsuse). Charts in France. Cragg, Michael (17. märts 2014). "Sia – Chandelier: New music". The Guardian. Vaadatud 7.06.2014. "iTunes - Music - Chandelier Remixes - EP by Sia". itunes.apple.com.
Laur Joamets

Laur Joamets (sündinud 31. oktoobril 1988) on eesti kitarrist. Laur on mänginud mitmes ansamblis, sealhulgas ka Dramamamas. Ta on mänginud telesaate "Eesti otsib superstaari" saateansamblis. Kuigi Laur on rohkem bluusikalduvustega, on ta mänginud ka koos tunnustatud USA kantrilaulja Sturgill Simpsoniga. Praegu kuulub ta USA rokkansambli Drivin N Cryin koosseisu. Esimese eestlasena osales ta menukas Ameerika telesaates "David Lettermani Show's". Ta pärineb muusikute perekonnast ja tema isa on kitarrist Andres Joamets. "Ansambli „Drivin N Cryin" koduleht". Originaali arhiivikoopia seisuga 9.06.2021. Vaadatud 19.06.2021. Laur Joamets David Lettermani show's Intervjuu Laur Joametsaga
Vałožyni rajoon

Vałožyni rajoon on 2. järgu haldusüksus (rajoon) Minski oblastis Valgevenes. Rajooni pindala on 1917 km². 2009. aasta seisuga elas seal 37 543 inimest. Rajoon moodustati 1940. aastal. Rajoon koosneb järgmistest külanõukogudest: Bahdanaŭ, Dory, Harodźki, Ivianieci, Jarševičy, Piaršai, Pralniki, Rakaŭ, Sakaŭščyna, Zaleśsie, Višnieva ja Ŭzbałaći külanõukogu. Halduskeskus on Vałožyni linn. Teine tähtsam asula on Ivianieci alev. Muud huvipakkuvamad paigad on Višnieva ja Łoski küla ning Rakaŭ agrolinnake. Pralniki Piaršai Krynica Vałožyn Rakaŭ Łoski linnamägi Rajooni tähtsam jõgi on Zachodniaja Biarezina. Teine suurem jõgi on Islač. Rajoon asub osalt Ašmiany kõrgustikul, osalt aga Minski kõrgustikul, lõunaosa ulatub ka Neemeni madalikule. Kõrgused ulatuvad valdavalt 150–250 meetrit üle merepinna. Kõrgeim koht (335 meetrit, Valgevene kõrguselt kolmas tipp) asub Šapavały küla lähistel. 2009. aasta seisuga olid elanikest 88,14% valgevenelased, 3,19% venelased, 7,41% poolakad ja 1,26% oli teistest rahvustest. 90,66% elanike emakeel oli valgevene keel, 8,1% elanike emakeel oli vene keel. Koduse keelena kõneles valgevene keelt 80,51%, vene keelt aga 16,39% elanikke. The population as of January 1, 2024 and the average annual population for 2023 in the Republic of Belarus by regions, districts, cities and urban-type settlements  Vałožyni rajoon – pildid, videod ja helifailid Wikimedia Commonsis Rajoon Minski oblasti täitevkomitee kodulehel (vene keeles) Rajooni täitevkomitee koduleht (vene keeles) Rajooni kaart
Centrs (Daugavpils)

Centrs (vene keeles Центр) on Läti linna Daugavpilsi osa. Asub Daugava jõe põhjakaldal, Gajoksist läänes ja Esplanādest idas Centrs (Kesklinn) kandis kunagi nime Jaunā Forštate ehk uus eeslinn. Üleujutuste all kannatanud agul hakkas arenema vahemikus 1810–1826 seoses ajaloolise linnasüdame lammutamisega Daugavpilsi kindluse ehitamisel. Aastail 1833–1841 püstitati üleujutuste tõkkeks tamm (praegu asub sellel 18. novembra iela). Linnaosa arengut soodustas ka Riia–Viciebski–Orjoli raudtee rajamine, sest selle liini raudteejaam rajati just Centrsi aladele. Daugavpilsi raudteejaam Aastal 1848 valmis Aheldatud Püha Peetruse katoliku kirik. Aastal 1850 valmis sünagoog (renoveeriti aastal 2005). Aastal 1882 rajas toonane linnapea Pavel Dubrovin 3 hektari suuruse pargi, mis kannab tänapäeval tema nime. Aastal 2004 pühitseti sealne õigeusu kabel. Aheldatud Püha Peetruse katoliku kirik Dubrovini park Centrsis asuvad mitmed koolid, linnaosa läbivad kaks trammiliini. Centrsis asub Daugavpilsi Ülikooli vana hoonetekorpus. Linnaosa hoonete seas on nii juugendi kui ka ampiiri kauneid näiteid. Linnaosas asub Daugavpilsi raekoda, seda ehivad mitmed skulptuurid. Linnaosas paiknevad Daugavpilsi raudteejaam ja autobussijaam. Vana Daugavpilsi Ülikooli hoonetekorpus Daugavpilsi raekoda "Arhiivikoopia". Originaali arhiivikoopia seisuga 15. juuli 2016. Vaadatud 13. juulil 2016.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 8. august 2016. Vaadatud 13. juulil 2016.{{netiviide}}: CS1 hooldus: arhiivikoopia kasutusel pealkirjana (link)
Kaubandusliku meresõidu koodeks

Kaubandusliku meresõidu koodeks (lühend KMK või KMSK; inglise Merchant Shipping Code) on Eesti seadus, mis reguleerib Eestiga seotud kaubanduslikku meresõitu. KMK võeti vastu 1991 ja jõustus 1992. https://web.archive.org/web/20141025140526/https://www.riigiteataja.ee/akt/129062014111?leiaKehtiv (vaadatud 25.10.2014) KMK eRTis
Jõudluskontrolli Keskus

Jõudluskontrolli Keskus (lühend JKK) oli Eesti Põllumajandusministeeriumi hallatav riigiasutus, mille peaülesanne oli koguda, töödelda ja analüüsida andmeid põllumajandusloomade põlvnemise ja jõudluse kohta ning tagada riiklik sõltumatu piimakvaliteet. Jõudluskontrolli Keskus tegutses aastatel 1993–2014. 2015. aastast täidab keskuse seniseid ülesandeid Eesti Põllumajandusloomade Jõudluskontrolli AS. "Organisatsioonist". Originaali arhiivikoopia seisuga 25. oktoober 2014. Vaadatud 25. oktoobril 2014. http://entsyklopeedia.ee/artikkel/j%C3%B5udluskontrolli_keskus EPJ. Eesti Põllumajandusloomade Jõudluskontrolli AS, vaadatud 16.03.2024.
Turksi ja Caicose lipp

Turksi ja Caicose lipp on Turksi ja Caicose riigilipp. Võeti kasutusele 7. novembril 1968.
Vere-tüümuse barjäär

Vere-tüümuse barjäär (lad claustrum haematothymicum) on paljudel selgroogsetel loomadel tüümuse kapillaaridest, endoteeli- ja tüümuse epiteelirakkudest ning mitmetest teistest rakkudest moodustunud barjäär tüümuse koores, mis reguleerib osade ainete ja rakkude ringlust vere ja tüümuse mikrokeskkonna vahel. Vere-tüümuse barjääri ülesandeks on koolitamata T-rakkude kokku puutumise takistamine vere-tekkeliste (võõraste) ja omade antigeenidega, et ei käivituks 'kulukad' immuunreaktsioonid, ja vähirakkudega. Tüümuse säsis nimetatud barjäär puudub. hematoentsefaalne barjäär Corrado Lavini, Cesar A. Moran, Uliano Morandi, Rudolf Schoenhuber, "Thymus Gland Pathology: Clinical, Diagnostic and Therapeutic Features", Corrado Lavini,1. Peatükk: The thymus from antiquity to the Present Day: the History of a Mysterious Gland, lk 16, Springer - Verlag Italia, 2008, Google'i raamatu veebiversioon (vaadatud 12.09.2014)(inglise keeles) Sissekanne Terminologia Histologicas, lk 90, H3.10.02.0.02007: Claustrum haematothymicum. Vere-tüümuse barjäär Bubanovic IV., Failure of blood-thymus barrier as a mechanism of tumor and trophoblast escape. Lühikokkuvõte., Med Hypotheses. märts 2003 ;60(3):315-20., veebiversioon (vaadatud 25.10.2014)(inglise keeles) Selles artiklis on kasutatud ingliskeelset artiklit en:Blood–thymus barrier seisuga 25.10.2014.
Centrs (Riia)

Centrs on asum Lätis, Riia linna Keskrajooni osa pindalaga 5,732 km². Asum paikneb osalt ka Latgale ja Vidzeme eeslinnas ning Põhjarajoonis. Centrs asub Daugava kaldal. Asum piirneb lõunas Maskavas forštatega, kirdes Brasaga, kagus Avotu iela asumiga, läänes Vecrīgaga, idas Grīziņkalnsiga ning põhjas Pētersala-Andrejsala ja Skanstega. Asumis on 32 714 elanikku (2010). Centrs asub Riia vanalinna ümbruses, alal, mis on juba ammusest ajast olnud inimtekkeliste mõjude poolt muudetud. Sellele vaatamata on teada, et alal Riia vanalinnast idas asusid vanasti luited, mis on praeguseks tasandatud. Jõeäärne ala on kohati merepinnast vaid meetri kõrgusel, valdavalt ulatub aga 4–5 meetrit üle merepinna. Selles piirkonnas asub siiski asumi kõrgeim koht Bastejkalns, mis ulatub 16 meetrit üle merepinna. Jõest kaugemal on maapind kõrgem, ulatudes 8–10 meetrit üle merepinna. Asumi pindalast võtavad 34,9 hektarit enda alla pargid, neist tähtsamad on Kronvaldsi park (Kronvalda parks), Vērmanesi park (Vērmanes dārzs), Esplanāde park ja Bastejkalns (Kanālmalas apstādījumi). Keskajal asusid Centrsi maadel mitmed Riia linnale kuulunud mõisad, nende seas ka Duveli mõis. Asumisse hakati hooneid rajama 18. sajandil, ühtlasi kujundati linnast välja viivad maanteed tänavateks, aga aastal 1812 põletati Napoleon I sissetungi kartes eeslinn maha. Hävisid ka sinna püstitatud suvemõisad, säilis vaid Wagneri mõis. Alberta iela 4 Alberta iela Esplanāde Bastejkalns Tērbatas iela (Tartu tänav) 86 XIX sajandil oli Riia rikas kaubalinn ja laienes kiiresti. Centrs asus vanalinna läheduses ja seetõttu kerkisid sinna uhkemad hooned kui mujale. Nii on asum üks osa UNESCO maailmapärandi nimistusse kuuluvast Riia linna alast. Aastal 1857 kaotati Riia linn kindluste nimistust, vanad linnakindlustised muudeti vanalinna piiravaks parkide süsteemiks. Asumi arhitektuur kujunes XIX sajandi teisele poolele omaselt eklektiliseks. Olukorda muutis Mihhail Eisenstein (Sergei Eisensteini isa), kes ehitas endale juugendstiilis maja. Skandinaavia mõjutustega ja rahvusromantiliste elementidega juugendstiil hakkas asumis kiiresti levima ja on kohati valdav. Asumis paiknevad sellised arhitektuurimälestised nagu Läti Rahvusooper, Läti Ülikooli peahoone, Läti Kunstiakadeemia, Läti Rahvusteater, Vabadussammas ja Läti seltsi Riia maja. Uuematest ehitistest on tuntuim Läti Kunstiteater (Dailes teātris). Läti Rahvusooper Läti Ülikooli peahoone Läti Rahvusteater Läti Kunstiakadeemia Läti seltsi Riia maja Tērbatas iela (Tartu tänav) 88 Centrsi koduleht (läti keeles) Asum portaalis CitaRiga (läti keeles)
Sia Furler

Sia Kate Isobelle Furler (sündinud 18. detsembril 1975), esinejanimega Sia, on Austraalia downtempo-, pop- ja džässlaulja ning helilooja. 2000. aastal jõudis tema laul "Taken for Granted" Suurbritannia singlite edetabelis esikümnesse. Tema 2008. aasta album "Some People Have Real Problems" jõudis edetabelis Billboard 200 26. kohale. 2009. aasta ARIA muusikaauhindade jagamisel võitis ta kategoorias "Best Music DVD" ('parim muusika-DVD'). 2010. aasta ARIA muusikaauhindade jagamisel sai ta kuus nominatsiooni ning võitis auhinna kategooriates "Best Independent Release" ('parim enda väljaantud album') ja "Best Pop Release" ('parim popalbum') "We Are Born" eest ning "Best Video" ('parim video') "Clap Your Hands" eest. Heliloojana on Furler koostööd teinud paljude artistidega, sh Christina Aguilera, Eminemi, David Guetta, Flo Rida, Afrojacki, Jennifer Lopeze, Shakira, Lea Michele'i, Rihanna, Beyoncé, Kylie Minogue'i, Leona Lewise, Hilltop Hoodsi, Katy Perry, Kesha, Rita Ora, Britney Spearsi, Jessie J, Oh Landi, Angel Haze'i, Celine Dioni ja Maroon 5-ga. Koos David Guettaga loodud ja esitatud laul "Titanium" jõudis USA singlite edetabelis Billboard Hot 100 seitsmendale kohale. Guettaga koos esines Sia ka laulus "She Wolf (Falling to Pieces)". Koos räppar Flo Rida-ga esitas Furler laulu "Wild Ones". Kõik kolm laulu saavutasid rahvusvahelist edu. 2014. aastal osutus edukaks tema singel "Chandelier", mis saavutas USA singlite edetabelis kaheksanda koha ning mida peetakse Sia seni kõige kõrgemalt hinnatud soololauluks. 2016. aastal jõudis Sia laul "Cheap Thrills" Billboard Hot 100 edetabelis esikohale. "Cheap Thrills" on pärit tema albumilt "This Is Acting". 17. novembril 2017 tuli Sial välja jõulualbum "Everyday Is Christmas". Albumil on 10 originaallugu, mis on kirjutatud ja produtseeritud koos Greg Kurstiniga. "OnlySee" (1997) "Healing Is Difficult" (2001) "Colour the Small One" (2004) "Some People Have Real Problems" (2008) "We Are Born" (2010) "1000 Forms of Fear" (2014) "This Is Acting" (2016) "Everyday Is Christmas" (2017) "Music" (2021) "Reasonable Woman" (2024) Live from Sydney Tour (2009) We Meaning You Tour (2010) Nostalgic for the Present Tour (2016-2017) "Dusk Till Dawn" "Full List of ARIA Award winners". Smh.com.au. Originaali arhiivikoopia seisuga 6.07.2012. Vaadatud 25.10.2014.
Sia

SIA või Sia võib tähendada järgmist: Sia on Austraalia laulja Sia Furleri esinejanimi Sia, Vana-Egiptuse jumal ...
Varangu mõisa kalmistu

Varangu mõisa kalmistu on kalmistu Haljala kihelkonnas Virumaal, tänapäevase haldusjaotuse järgi Varangu külas Haljala vallas Lääne-Viru maakonnas. Kalmistu rajasid Varangu mõisa tollased omanikud Luederid tõenäoliselt 1890. aastatel. Kalmistul valmis 1895. aastal kabel. Esimene matus toimus 1892. aastal. Kalmistule on teadaolevalt maetud kaheksa inimest. Kalmistu jääb mõisa südamest linnulennult umbes 600 meetri kaugusele põhjakirdesse. Kalmistu keskosas paikneb 1895. aastal valminud matusekabel. Seinad on ehitatud graniitplokkidest, nurgad, avaääred ja karniisid on tehtud peeneteraliselt lubjakivist. Katust katab keraamilistest kividest kate. Peafassaad on edelas, viiluväljal on Luederite raidvapp. Viilu tipus on olnud rist, mille jäänused on praegu paigutatud väravapostide peale. Trepp on suurtest graniitpokkidest. Nõukogude ajal kasutati kabelit silohoidlana, kuid peale parkettpõranda hävinemise pole see kabelit kuigi palju kahjustanud. Kabeli kaguvaade. Foto: Robert Treufeldt, 30. aprill 2016 Kabeli läänevaade. Foto: Robert Treufeldt, 30. aprill 2016 Luederite vapp kabeli otsaviilul. Foto: Robert Treufeldt, 30. aprill 2016 Kabeli ukse säilinud hinged ja leht. Foto: Robert Treufeldt, 30. aprill 2016 1892 – Magnus Georg von Lueder (14. oktoober (vkj) 1814 – 10. aprill (vkj) 1892) 1899 – Marie Friederike Gertruda von Lüder (sündinud von Essen; 15. oktoober (vkj) 1830 – 18. jaanuar (vkj) 1899) Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 65 Mehis Maipuu. "Varangu kabel". - Lääne-Virumaa pärandkultuurist. Rakvere 2010. Lk 16 Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002 Varangu mõisa kalmistu kabel Veljo Ranniku kogus. Muinsuskaitseameti fotokogu Varangu mõisa kalmistu kabel Jaan Vali kogus. Muinsuskaitseameti fotokogu Pärandkultuuri objekt: "Varangu kabel" (190:KAV:001) Eesti looduse infosüsteemis
JKK

JKK on lühend, mis võib tähendada järgmist: Jõudluskontrolli Keskus Järvamaa Kristlik Keskus ...
Tartu Ülikooli raamatukogu Euroopa dokumendikeskus

Tartu Ülikooli raamatukogu Euroopa dokumendikeskus (ka Eurodokumentatsiooni Keskus; lühend EDK) on Tartu Ülikooli Raamatukogu juures tegutsev üksus, mis pakub juurdepääsu Euroopa Liidu materjalidele ja seeläbi toetab ülikoolis tehtavaid uuringuid ja õppetööd. EDK on Euroopa Liidu dokumendikeskuste võrgustiku Europe Direct üks teabeteenistuse. Euroopa Liidu asjade komisjon (Riigikogu juures) "Tartu Ülikooli raamatukogu Euroopa dokumendikeskus". 09.09.2019. EDK koduleht
Riigikogu Euroopa Liidu asjade komisjon

Riigikogu Euroopa Liidu asjade komisjon (lühend ELAK; enne Euroopa Liiduga ühinemist Euroopa asjade komisjon (lühend EAK)) on Riigikogu alatine komisjon, "millel on Riigikogus Euroopa Liidu küsimustes otsustav ja koordineeriv roll. Erinevalt teistest alatistest komisjonidest võivad Euroopa Liidu asjade komisjoni liikmed kuuluda samal ajal mõnda muusse alatisse komisjoni. Samuti võivad sellesse komisjoni kuuluda Riigikogu juhatuse liikmed. Komisjoni seisukohtadest juhindub Euroopa Liidu küsimustes ka Vabariigi Valitsus." Tartu Ülikooli Raamatukogu Euroopa Liidu dokumendikeskus Euroopa Liidu asjade komisjon, Riigikogu (vaadatud 21.05.2017) ELAK Riigikogu kodulehel
Hasartmängumaksu Nõukogu

Hasartmängumaksu Nõukogu (lühend HMN) oli Eestis tegutsenud nõukogu, kus muu hulgas otsustati hasartmängumaksust saadud tulu jagamist. HMNi tegevust korraldas[küsitav] Kultuuriministeerium. HMNis oli üheksa liiget, kellest kuus olid Riigikogu liikmed ja kolm ministeeriumide (kultuuri-, sotsiaal- ning haridus- ja teadusministeerium) esindajad. Hasartmängumaksu Nõukogu moodustati 2011. aastal. Riigikontroll juhtis tähelepanu, et see süsteem ei ole efektiivne ning 2018. aastal otsustas valitsus nõukogu kaotada. Sama aasta oktoobris kiitis Riigikogu heaks hasartmängumaksu seaduse ja Eesti Kultuurkapitali seaduse muutmise seaduse eelnõu, millega kaotati 2019. aasta algusest hasartmängumaksu nõukogu. https://web.archive.org/web/20141025175846/http://www.hmn.ee/ (vaadatud 25.10.2014) "Hasartmängumaksu nõukogu kaob valitsuse otsusega minevikku" ERR, 03.05.2018 "Riigikogu kaotas hasartmängumaksu nõukogu" Postimees, 18.10.2018
Jack Bruce

Jack Bruce (14. mai 1943 Glasgow – 25. oktoober 2014 Suffolk) oli šoti basskitarrist, laulja ja laulude autor. Ta oli psühhedeelset rokki viljelenud ansambli Cream üks asutajaliikmeid koos Ginger Bakeri ja Eric Claptoniga. Ta oli Šoti Muusikaakadeemias õppinud tšellist ja pidas end džässmuusikuks, kuigi tema looming kuulub pigem bluusi ja rock'n'roll'i hulka. Lisaks basskitarrile ja tšellole mängis ta ka kontrabassi, suupilli ja klaverit. Enne Creami asutamist mängis ta 1960. aastate keskel Graham Bond Organizationis, lühikest aega John Mayall's Bluesbreakersis ja seejärel Manfred Manni ansamblis. Ta on mitme Creami loo, näiteks ”I Feel Free”, ”White Room” ja ”SWLABR”, autor. Koos Claptoniga kirjutas ta loo ”Sunshine of Your Love”. Pärast Creami lagunemist 1968. aastal alustas ta soolokarjääri. Ta tegi koostööd selliste ansamblite ja muusikutega nagu New Jazz Orchestra, Tony Williams’ Lifetime, Mike Gibbs, Dick Heckstall-Smith, Larry Coryell ja Carla Bley. 1972–1973 moodustas ta koos endiste ansambli Mountain liikmete Leslie Westi ja Corky Laingiga ansambli West, Bruce & Laing. 1981. aastal salvestas ta koos Robin Troweriga albumid "B.L.T." ja "Truce". 1994 ilmus esinejanime BBM all album "Around The Next Dream", mille Bruce salvestas koos Ginger Bakeri ja Gary Moore'iga. Suvel 2003 diagnoositi tal maksavähk. Septembris tehti talle maksasiirdamine, mille tüsistuse tõttu oli ta pikka aega kriitilises seisundis. 2005. aastaks oli ta sedavõrd paranenud, et andis Royal Albert Hallis koos Eric Claptoni ja Ginger Bakeriga mitu Creami kontserti, kus esitati vanu lugusid. "Songs for a Tailor" (september 1969) "Things We Like" (salvestatud augustis 1968, ilmus detsembris 1970) "Harmony Row" (september 1971) "Out of the Storm" (november 1974) "Live at Manchester Free Trade Hall 75" (ilmunud 2003) "How’s Tricks" (märts 1977) "Jet Set Jewel" (salvestatud 1978, ilmus 2003) "I’ve Always Wanted To Do This" (detsember 1980) "Automatic" (jaanuar 1983) "A Question of Time" (detsember 1989) "Something Else" (salvestatud 1987, ilmus märtsis 1993) "Cities of the Heart" (1993) "Monkjack" (september 1995) "Shadows in the Air" (juuli 2001) "More Jack Than God" (september 2003) http://www.jackbruce.com
Noorte Arhivistide Nõukogu

Noorte Arhivistide Nõukogu (lühend NAN) oli 1986. aastal loodud arhivistide nõukogu. NAN koos teiste seotud organisatsioonidega lõi eeldused Eesti Arhivaaride Ühingu (asutati 1939) taasasutamiseks. NANi tegevus lõppes pärast Eesti Arhivaaride Ühingu asutamist. https://web.archive.org/web/20141025182328/http://www.eay.ee/index.php/ajalugu (vaadatud 25.10.2014) Noorte Arhivistide Nõukogu, artikkel väljaandes Tuna (1999)
Aleksander Viljamson

Aleksander Viljamson (vene Вильямсон, Александр Александрович; 13. august 1918 Toržok – 23. veebruar 1986 Simferopol) oli eesti päritolu Nõukogude Liidu hävituslendur, kellest sai Teise maailmasõja ajal Nõukogude Liidu kangelane (1945). Ta isa oli Eestist Venemaale välja rännanud eestlane Aleksander Kristofori poeg Viljamson, kes võitles Esimeses maailmasõjas, kus haigestus tuberkuloosi ja suri aasta pärast poeg Aleksandri sündi. Ema Anna Mihailovna oli Krimmist pärit venelanna, ametilt õpetaja. http://www.warheroes.ru/hero/hero.asp?Hero_id=2384
Mikaela Shiffrin

Mikaela Pauline Shiffrin (sündinud 13. märtsil 1995 Vailis) on Ameerika Ühendriikide mäesuusataja. Ta on spetsialiseerunud peamiselt slaalomile ja suurslaalomile. Ta on tulnud slaalomis olümpiavõitjaks 2014. aastal Sotši olümpiamängudel ja neli korda maailmameistriks. 2019. aasta maailmameistrivõistlustel võitis ta kuldmedali ka ülisuurslaalomis. Lisaks on ta võitnud maailmameistrivõistlustel suurslaalomis 2017. aastal hõbemedali ja 2019. aastal pronksmedali. 2018. aasta taliolümpiamängudel Pyeongchangis tuli ta suurslaalomis olümpiavõitjaks. Oma põhialal slaalomis jäi ta aga esimesena medalita, kuid võitis Alpi kahevõistluses hõbemedali. Ta on võitnud slaalomi maailma karika 2013., 2014., 2015., 2017., 2018., 2019., 2023. ja 2024. aastal lõppenud hooajal. Viiel korral, hooaegadel 2016–2017, 2017–2018, 2018–2019, 2021–2022 ja 2022–2023 on ta tulnud maailma karikasarja üldvõitjaks. 2019. aastal sai temast esimene talisportlane, kes on ühel hooajal saanud 17 MK-etapivõitu. 2014 Sotšis olümpiavõitja slaalomis 2018 Pyeongchangis olümpiavõitja suurslaalomis hõbemedal Alpi kahevõistluses 2013 Schladmingis maailmameister slaalomis 2015 Beaver Creekis maailmameister slaalomis 2017 Sankt Moritzis maailmameister slaalomis hõbemedal suurslaalomis 2019 Åres maailmameister slaalomis maailmameister ülisuurslaalomis pronksmedal suurslaalomis 2021 Cortina d'Ampezzos maailmameister Alpi kahevõistluses hõbemedal suurslaalomis pronksmedal ülisuurslaalomis pronksmedal slaalomis 2023 Courchevelis ja Méribelis maailmameister suurslaalomis hõbemedal slaalomis hõbemedal ülisuurslaalomis Mikaela Shiffrin on võitnud 16 MK-sarja karikat – (5 üldkarikat, 8 slaalomis, 2 suurslaalomis), 1 ülisuurslaalomis Üldkarikas 1. koht: 2017, 2018, 2019, 2022, 2023 Slaalomi karikas 1. koht: 2013, 2014, 2015, 2017, 2018, 2019, 2023, 2024 Suurslaalomi karikas 1. koht: 2019, 2023 Ülisuurslaalom 1. koht: 2019 Tabeliseis kuni 17. märts 2024 Mikaela Shiffrin on (seisuga 16. märts 2024) jõudnud poodiumile 152 korral, millest 97 korda kõige kõrgemale astmele. "Järjekordse kristallgloobuse võitnud Schiffrin tegi mäesuusatamise ajalugu ". sport.delfi.ee 17.03.2019. Vaadatud 12.03.2023 Tulemused FIS-i lehel Profiil Ski-db.com lehel
Glen Campbell

Glen Travis Campbell (22. aprill 1936 – 8. august 2017) oli Ameerika Ühendriikide kantrilaulja, kitarrist, telesaatejuht ja näitleja. Glen Campbellilt ilmus üle 70 albumi. Tema tuntumate laulude seas on "Rhinestone Cowboy", "Gentle on My Mind", "By the Time I Get to Phoenix", "Wichita Lineman", "Galveston". Aastatel 1969–1972 juhtis ta telesaadet "The Glen Campbell Goodtime Hour". Ta mängis mitmes filmis ja telesarjas. Glen Campbell võitis muu hulgas üheksa Grammy auhinda, sealhulgas 2012. aastal elutöö auhinna. Aastast 2005 kuulub ta Kantrimuusika kuulsuste halli. Aastal 2011 teatas ta, et põeb Alzheimeri tõbe. Ta lõpetas esinemise 2012. aastal. Oktoobris 2014 linastus Glen Campbellist jutustav dokumentaalfilm "Glen Campbell: I'll Be Me". http://glencampbellmovie.com/ Glen Campbell
Metsapere

Metsapere on mitme küla nimi: Metsapere, küla Hiiu maakonnas Hiiumaa vallas Metsapere, küla Saare maakonnas Saaremaa vallas Metsapere (Metsaperede), oli küla Järvamaal Pilistvere kihelkonnas Mets(a)pered(e) on praeguse Metsavere küla varasem nimi